EELNÕU

## **NARVA LINNAVALITSUS**

# **K O R R A L D U S**

Narva \_\_\_\_2023 nr\_\_\_\_

**Nõusoleku andmine pikapäevarühma****de moodustamiseks Narva Kreenholmi Koolis**

**1.** **Asjaolud ja menetluse käik**

Narva Kreenholmi Kool on Narva linna munitsipaalasutus, mis loob võimalused põhihariduse omandamiseks. Narva Kreenholmi Kooli direktor esitas 04.09.2023 Narva Linnavalitsuse Kultuuriosakonnale taotluse nr 2-4/6, milles palus luba 1. klassi õpilastele pikapäevarühmade moodustamiseks. Pikapäevarühmas korraldatava õppekavavälise tegevusena pakutakse õpilasele järelevalvet ning pedagoogilist juhendamist ja suunamist õppest vaba aja sisustamisel, koduste õpiülesannete täitmisel, huvitegevuses ning huvide arendamisel.

**2. Õiguslikud alused**

1. Vastavalt põhikooli- ja gümnaasiumiseaduse § 38 lõikele 1 võib kooli direktor kooli pidaja nõusolekul moodustada koolis pikapäevarühmi põhiharidust omandavatele õpilastele.
2. Narva Linnavolikogu 23.09.2010. a määruse nr 31 „Koolieelse lasteasutuse seaduse § 24² lõikes 3 lasteasutuse pidaja pädevusse ning põhikooli- ja gümnaasiumiseaduses kooli pidaja pädevusse antud ülesannete lahendamise delegeerimine Narva Linnavalitsusele“ paragrahviga 1 delegeeriti põhikooli- ja gümnaasiumiseaduse § 38 lõikes 1 kooli pidaja pädevusse antud ülesande lahendamine Narva Linnavalitsusele.

**3. Otsus**

Anda nõusolek Narva Kreenholmi Kooli 1. klassi õpilastele pikapäevarühmade moodustamiseks.

**4. Rakendussätted**

1. Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
2. Korraldus jõustub seadusega sätestatud korras.

Oleg Karpikov

Abilinnapea Üllar Kaljuste

linnapea ülesannetes Linnasekretär